Västeråsin kaupunginkirjasto

Västeråsin kaupunginkirjasto (ruots. Västerås stadsbibliotek) on Ruotsin Västeråsissa sijaitseva yleinen kirjasto. Arkkitehti Sven Ahlbomin suunnittelema rakennus valmistui vuonna 1956. Julkisivut on päällystetty Veberödissä käsin valmistetuilla tiilillä, joilla se mukautuu viereisen tuomiokirkon tyyliin. Kirjaston kokoelmiin kuuluvat myös Västeråsin hiippakunnan arkistot, joissa on 70 hyllymetriä kirjoja, käsikirjoituksia, muistiinpanoja ja sotasaaliina saatuja aineistoja 1400-luvulta lähtien. Pääkirjaston lisäksi Västeråsissa on kuusi sivukirjastoa ja kirjastoauto. Ne toimivat yhteistyössä muiden Västmanlandin läänin kuntien kirjastojen kanssa, eli samalla kortilla voi lainata aineistoa niistä kaikista. Kuvia Lähteet Aiheesta muualla Kuvia tai muita tiedostoja aiheesta Västeråsin kaupunginkirjasto Wikimedia Commonsissa Bibliotek i Västmanland (ruotsiksi)